Ռոբերտ Քոչարյանի պաշտոնավարման ընթացքում դատավորի պաշտոն զբաղեցրած Պարգև Օհանյանը հաստատում է․ այդ թվականներին իշխանությունը միջամտում էր դատական համակարգի աշխատանքին, և ինքն այդ ճնշումը զգացել է սեփական մաշկի վրա։ «Ազատություն» ռադիոկայանի հետ զրույցում Օհանյանը պատմել է, որ ոչ իշխանահաճո որոշում կատարելու պատճառով էլ հեռացվել էր աշխատանքից։ Նա խոստովանում է՝ այդ տարիներին որոշ վճիռներ կայացրել էր իշխանության հրահանգով՝ որպես օրինակ բերելով Հյուսիսային պողոտայի նախկին բնակիչներին վտարելու գործերն ու ներկայիս վարչապետ Նիկոլ Փաշինյանի դեմ հարուցված քրեական գործը։